
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՄԱՐՏԻ 19֊Ի N 596֊Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. Տարածքային կառավարման և ենթակառուցվածքների նախարարություն
	21.07.2026 թ.

	
	N  ԴԽ/14․1/27519֊2026

	Նախագիծը քննարկվել է, որի վերաբերյալ հայտնում է հետևյալը․
Արտաքին հետախուզական գործունեությունն արտաքին հետախուզական գործունեություն իրականացնող մարմինների կողմից իրականացվող գործունեություն է, որն ուղղված է արտաքին սպառնալիքներից անձի, հասարակության և պետության պաշտպանությանը և առանձին ոլորտներում պետական քաղաքականության իրականացմանն աջակցելուն։ Ընդ որում, արտաքին հետախուզական գործունեություն իրականացնում է ոչ միայն Արտաքին հետախուզական ծառայությունը, այլ նաև՝ պաշտպանության բնագավառի պետական լիազոր մարմնի հետախուզության ստորաբաժանումը՝ ռազմական, ռազմաքաղաքական, ռազմատեխնիկական և ռազմատնտեսական ոլորտներում։
Ավելին, անձի, հասարակության և պետության պաշտպանությանն ուղղված գործառույթներ իրականացվում է ոչ միայն արտաքին հետախուզական գործունեության համակարգի միջոցով, այլ նաև իրավապահ և այլ մարմինների միջոցով՝ Ոստիկանություն, Դատախազություն, Քննչական ծառայություն, Ազգային անվտանգության խորհուրդ և այլն։
Ստացվում է, որ նույն տրամաբանությամբ նույն գործառույթներն իրականացնող յուրաքանչյուր մարմնի առաջարկով իր գործունությանը հարակից տարածքներում քաղաքաշինական գործունեություն իրականացնելուց պետք է ստացվի համապատասխան մարմնի թույլտվությունը, ինչը որևէ կերպ հիմնավորված և ընդունելի չէ, ավելին հանգեցնելու է այնպիսի իրավիճակի, երբ որևէ համայնքում կառուցապատման նպատակով թույլտվությունների տրամադրումը դառնալու է անհնարին՝ խախտելով անձանց իրավունքները, օրինական շահերը և խաթարելու տեղական ինքնակառավարման մարմիններին վերապահված լիազորությունների իրականացումը։
Նախագծով և դրան  կից փաստաթղթերով առհասարակ բացահայտված չէ նաև, թե ինչ նշանակության գույքերի մասին է խոսքը, ինչ քանակի, որ հատվածում տեղակայված։ Արդյունքում ստացվում է, որ նախագծով առաջարկվում է այդ գույքերին հարակից 1000 մետր հեռավորության վրա քաղաքաշինական գործունեություն իրականացնելիս ստանալ ծառայության համաձայնությունը, մինչդեռ նման պարագայում քննարկվող տարածքները կարող են ընդգրկել ողջ համայնքը, ինչը ոչ միայն հիմնավորված չէ, այլ նաև սահմանափակելու է անձի իրավունքների ու ազատությունների իրականացումը։
Նկատի ունենալով վերոգրյալը՝ հայտնում ենք, որ նախագիծը լրացուցիչ քննարկման կարիք ունի։
	Ընդունվել է ի գիտություն
Արտաքին հետախուզական գործունեություն իրականացնում է ՀՀ արտաքին հետախուզության ծառայությունը։
Կառավարության սույն  որոշման նախագիծը մշակվել է հիմք ընդունելով 07․05․2026 թվականին «Արտաքին հետախուզական գործունության և արտաքին հետախուզության ծառայության մասին» օրենքի 12֊րդ հոդվածի 1֊ին մասում նոր լրացված 30֊րդ կետը, համաձայն որի՝ Ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և Ծառայության բնականոն գործունեության ապահովման նպատակով Կառավարության սահմանած կարգով և դեպքերում Ծառայությունը համաձայնություն կամ եզրակացություն է ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Միաժամանակ հիմնավորման մեջ նշվել է, որ առաջարկվող կարգավորումը վերաբերելու է միայն Ծառայության՝ հրապարակային (հայտարարված) տարածքներին։

	2․ Պետական գույքի կառավարման կոմիտե
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	3․ Երևանի քաղաքապետարան
	21.07.2026 թ.

	
	N  ԴԽ/14․1/27519֊2026

	
«Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է լրացում կատարել Հայաստանի Հանրապետության կառավարության 2015 թվականի մարտի 19-ի N 596-Ն որոշման (այսուհետ՝ Որոշում) մեջ՝ նախատեսելով, որ ՀՀ արտաքին հետախուզության ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և ՀՀ արտաքին հետախուզության ծառայության բնականոն գործունեությունն ապահովելու նպատակով՝ ՀՀ արտաքին հետախուզության ծառայությանն ամրացված կամ ՀՀ արտաքին հետախուզության ծառայության կողմից օգտագործվող և Երևան քաղաքից դուրս գտնվող անշարժ գույքի, այդ թվում՝ դրանցով ծանրաբեռնված հողամասերի (բացառությամբ այն գույքի, որի վերաբերյալ տեղեկությունները, այդ թվում՝ գույքը ՀՀ արտաքին հետախուզության ծառայությանն ամրացված լինելու կամ վերջինիս կողմից օգտագործվելու մասին տեղեկությունները հանդիսանում են պետական գաղտնիք) հարակից տարածքներում քաղաքաշինական գործունեություն նախատեսող դեպքերում իրավասու մարմինը հայտն ստանալու օրվանից եռօրյա ժամկետում հարցում է ներկայացնում ՀՀ արտաքին հետախուզության ծառայությանը՝ վերջինիս հարակից տարածքում կառուցապատում իրականացնելու վերաբերյալ համաձայնություն կամ եզրակացություն ստանալու համար (հարցմանը կից ներկայացվում են նաև հայտը և դրան կից փաստաթղթեր):
Նախագծի իմաստով հարակից տարածք է հանդիսանում ՀՀ արտաքին հետախուզության ծառայությանն ամրացված կամ վերջինիս կողմից օգտագործվող մինչև  1000 մետր հեռավորության վրա իրականացվող կառուցապատումը:
«Արտաքին հետախուզական գործունեության և արտաքին հետախուզության ծառայության մասին» օրենքի համաձայն՝ Արտաքին հետախուզական գործունեությունն արտաքին հետախուզական գործունեություն իրականացնող

մարմինների կողմից իրականացվող գործունեություն է, որն ուղղված է արտաքին սպառնալիքներից անձի, հասարակության և պետության պաշտպանությանը, Հայաստանի Հանրապետության կենսական շահերին առնչվող տեղեկատվություն ստանալուն և մշակելուն, Հայաստանի Հանրապետության արտաքին քաղաքականության, ռազմաքաղաքական, տնտեսական, գիտատեխնիկական, շրջակա միջավայրի պահպանության և կենսական այլ ոլորտներում պետական քաղաքականության իրականացմանն աջակցելուն:
Նույն օրենքի համաձայն՝ Արտաքին հետախուզական գործունեություն իրականացնող մարմինների համակարգը բաղկացած է Հայաստանի Հանրապետության արտաքին հետախուզության բնագավառի պետական կառավարման լիազորված մարմնից՝ Ծառայությունից՝ կենտրոնական, հատուկ նշանակության և այլ կառուցվածքային ստորաբաժանումներից, ինչպես նաև արտաքին հետախուզական գործունեություն իրականացնող այլ մարմիններից (պետական կառավարման համակարգի մարմիններում արտաքին հետախուզական գործունեություն իրականացնող ստորաբաժանումներից):
Արտաքին հետախուզական գործունեություն իրականացնելու իրավունք ունեն՝ 1) Ծառայությունը. 2) պաշտպանության բնագավառի պետական լիազոր մարմնի հետախուզության ստորաբաժանումը՝ ռազմական, ռազմաքաղաքական, ռազմատեխնիկական և ռազմատնտեսական ոլորտներում:
Վերոգրյալից պարզ է դառնում, որ արտաքին հետախուզական գործունեությունն արտաքին հետախուզական գործունեություն իրականացնող մարմինների կողմից իրականացվող գործունեություն է, որն ուղղված է արտաքին սպառնալիքներից անձի, հասարակության և պետության պաշտպանությանը և առանձին ոլորտներում պետական քաղաքականության իրականացմանն աջակցելուն: Ընդ որում, արտաքին հետախուզական գործունեություն իրականացնում է ոչ միայն Արտաքին հետախուզական ծառայությունը, այլ նաև՝ պաշտպանության բնագավառի պետական լիազոր մարմնի հետախուզության ստորաբաժանումը՝ ռազմական, ռազմաքաղաքական, ռազմատեխնիկական և ռազմատնտեսական ոլորտներում:
Ավելին, անձի, հասարակության և պետության

պաշտպանությանն ուղղված գործառույթներ իրականացվում է ոչ միայն արտաքին հետախուզական գործունեության համակարգի մարմինների միջոցով, այլ նաև իրավապահ և այլ մարմինների միջոցով՝ Ոստիկանություն, Դատախազություն, Քննչական ծառայություն, Ազգային անվտանգության խորհուրդ և այլն:
Ստացվում է, որ նույն տրամաբանությամբ նույն գործառույթներն իրականացնող յուրաքանչյուր մարմնի առաջարկով իր գործունեությանը հարակից տարածքներում քաղաքաշինական գործունեություն իրականացնելուց պետք է ստացվի համապատասխան մարմնի թույլտվությունը, ինչը որևէ կերպ հիմնավորված և ընդունելի չէ, ավելին հանգեցնելու է այնպիսի իրավիճակի, երբ որևէ համայնքում կառուցապատման նպատակով թույլտվությունների տրամադրումը դառնալու է անհնարին՝ խախտելով անձանց իրավունքները, օրինական շահերը և խաթարելու տեղական ինքնակառավարման մարմիններին վերապահված լիազորությունների իրականացումը:
Նախագծով և դրանց կից փաստաթղթերով առհասարակ բացահայտված չէ նաև թե ինչ նշանակության գույքերի մասին է խոսքը, ինչ քանակի, որ հատվածում տեղակայված: Արդյունքում ստացվում է, որ նախագծով առաջարկվում է այդ գույքերին հարակից 1000 մետր հեռավորության վրա քաղաքաշինական գործունեություն իրականացնելիս ստանալ ծառայության համաձայնությունը, մինչդեռ նման պարագայում, քննարկվող տարածքները կարող են ընդգրկել ողջ համայնքը, ինչը ոչ միայն չհիմնավորված է, այլ նաև սահմանափակելու է անձի իրավունքների ու ազատությունների իրականացումը:
 Նկատի ունենալով վերոգրյալը՝ հայտում ենք, որ Նախագիծը լրացուցիչ քննարկման կարիք ունի:
	
Ընդունվել է ի գիտություն
Արտաքին հետախուզական գործունեություն իրականացնում է ՀՀ արտաքին հետախուզության ծառայությունը։
Կառավարության սույն  որոշման նախագիծը մշակվել է հիմք ընդունելով 07․05․2026 թվականին «Արտաքին հետախուզական գործունության և արտաքին հետախուզության ծառայության մասին» օրենքի 12֊րդ հոդվածի 1֊ին մասում նոր լրացված 30֊րդ կետը, համաձայն որի՝ Ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և Ծառայության բնականոն գործունեության ապահովման նպատակով Կառավարության սահմանած կարգով և դեպքերում Ծառայությունը համաձայնություն կամ եզրակացություն է ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական

 գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Միաժամանակ հիմնավորման մեջ նշվել է, որ առաջարկվող կարգավորումը վերաբերելու է միայն Ծառայության՝ հրապարակային (հայտարարված) տարածքներին։

	4. Գեղարքունիքի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	5․ Շիրակի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	6․ Կոտայքի մարզպետի աշխատակազմ
	21.07.2026 թ.

	
	
N  ԴԽ/14․1/27519֊2026

	Դիտողություններ և առաջարկություններ չկան
	

	7․ Արարատի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	«ՀՀ կառավարության 2015 թվականի մարտի 19-ի N 596-Ն որոշման մեջ լրացում կատարելու մասին» ՀՀ կառավարության որոշման նախագծի վերաբերյալ առաջարկում ենք, որ որոշման նախագծում ընդգրկել տեղեկատվությունը ՀՀ արտաքին հետախուզական ծառայությանն ամրացված կամ օգտագործվող գույքերի վերաբերյալ՝ համայնքների կողմից համաձայնեցման ենթակա գոտու մասին տեղեկանալու համար, ինչպես նաև կառուցապատման գործառույթի համաձայնեցման կամ եզրակացությունը ստանալու ընթացակարգի վերաբերյալ:
	Առաջարկն անհասկանալի է

	8․ Արմավիրի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	9․ Սյունիքի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	10․ Արագածոտնի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	11․ Լոռու մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	12․ Տավուշի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	Դիտողություններ և առաջարկություններ չկան
	

	13․ Վայոց ձորի մարզպետի աշխատակազմ
	21.07.2026 թ.

	
	N  ԴԽ/14․1/27519֊2026

	
Դիտողություններ և առաջարկություններ չկան
	

	14․ Կադաստրի կոմիտե
	21.07.2026 թ.

	
	N  ԴԽ/14․1/27519֊2026

	
Նախագծի վերաբերյալ հայտնում ենք հետևյալը.
Ելնելով Նախագծի կարգավորման առարկայից՝ առաջարկում ենք դրա շրջանակներում անդրադառնալ նաև այն իրավական լուծումներին, որոնք անհրաժեշտ են ՀՀ արտաքին հետախուզության ծառայությանն ամրացված կամ վերջինիս կողմից օգտագործվող տարածքներին հարակից գույքի սեփականատերերի իրավունքների և օրինական շահերի պաշտպանության ապահովման համար՝ այն դեպքերում, երբ վերջիններս դիմել են սեփականության իրավունքով իրենց պատկանող տարածքներում քաղաքաշինական գործունեություն իրականացնելու համար համապատասխան թույլտվություն ստանալու նպատակով։
	
Ընդունվել է ի գիտություն
ՀՀ կառավարության 2015 թվականի մարտի 19֊ի N 596֊Ն որոշման N 1 հավելվածի 6֊րդ կետի համաձայն՝ Կառուցապատման նպատակով քաղաքաշինական գործունեությունն իրականացվում է համայնքի գլխավոր հատակագծով և գոտևորման նախագծով սահմանված հողի նպատակային ու գործառնական նշանակությանը, կառուցապատման (ծավալատարածական) չափորոշիչներին, սույն կարգի, ՀՀ օրենսդրության ու նորմատիվատեխնիկական փաստաթղթերի պահանջներին համապատասխան` կառուցապատողին սեփականության կամ այլ (կառուցապատման իրավասություն տվող) իրավունքով պատկանող հողամասում: Այլ կերպ ասած կարգով սահմանված կարգավորումներն արդեն իսկ տարածվում են սեփականության իրավունքով իրենց պատկանող տարածքներում քաղաքաշինական գործունեություն իրականացնելու համար համապատասխան թույլտվություն ստանալու նպատակով դիմում ներկայացրած անձանց նկատմամբ, իսկ նախագծով առաջարկվում է կարգը համապատասխանեցնել  օրենքի կարգավորմանը՝   իրավասու մարմնի կողմից հայտը ստանալուց հետո համապատասխան դեպքում այն համաձայնեցնելով նաև ԱՀԾ հետ։

	15․ Արդարադատության նախարարություն

	/27.4/38815-2026

	«Հայաստանի Հանրապետության կառավարության 2015 թվականի մարտի 19֊ի N 596֊Ն որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի այսուհետ՝ Նախագիծ վերաբերյալ հայտնում ենք հետևյալը․
1․ Նախագիծը փաստացի սահմանում է, որ ՀՀ արտաքին հետախուզության ծառայությանը ամրացված կամ նրա կողմից օգտագործվող անշարժ գույքի շուրջ մինչև 1000 մետր հեռավորության վրա նախատեսվող քաղաքաշինական գործունեության, ինչպես նաև պատասխանատու կապալառուի երաշխավորագրով ապահովվող նախագծային փաստաթղթերով կառուցապատման դեպքում, իրավասու մարմինը պարտավոր է ստանալ ՀՀ արտաքին հետախուզության ծառայության համաձայնությունը կամ եզրակացությունը, որի բացասական լինելու պարագայում շինարարության թույլտվությունը ենթակա է մերժման։
Նախագծի հիմնավորման համաձայն՝ Նախագծի ընդունումը պայմանավորված է այն հանգամանքով, որ 2026 թվականի մայիսի 7-ին ՀՀ ազգային ժողովի կողմից ընդունվել է ««Արտաքին հետախուզական գործունեության և արտաքին հետախուզության ծառայության մասին» օրենքում փոփոխություններ և լրացումներ կատարելու մասին» ՀՕ-223-Ն օրենքը (այսուհետ՝ Օրենք), որով, ի թիվս այլնի, «արտաքին հետախուզության ծառայության (այսուհետ՝ Ծառայություն) լիազորությունների շարքում ներառվել է դրույթ այն մասին, որ Ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և Ծառայության բնականոն գործունեության ապահովման նպատակով Կառավարության սահմանած կարգով և դեպքերում Ծառայությունը համաձայնություն կամ եզրակացություն է ներկայացնում Ծառայությանն ամրացված կամ Ծառայության կողմից օգտագործվող անշարժ գույքի, այդ թվում՝ դրանցով ծանրաբեռնված հողամասերի, հարակից տարածքներում քաղաքաշինական գործունեություն իրականացնելու (այդ թվում' կառուցապատման թույլտվության տրամադրումը մերժելու) վերաբերյալ:
Ուստի հիմք ընդունելով վերոգրյալը՝ անհրաժեշտ է Նախագծով համապատասխան փոփոխություններ կատարել ներկայացված Նախագծի նախաբանում, ինչպես նաև Հայաստանի Հանրապետության կառավարության 2015 թվականի մարտի 19-ի N 596-Ն որոշման նախաբանում և որպես լիազորող նորմ հղում կատարել նաև «Արտաքին հետախուզական գործունեության և արտաքին հետախուզության ծառայության մասին» օրենքի 12-րդ հոդվածի 1-ին մասի 30-րդ կետին, որտեղ սահմանված է վերոնշյալ կարգավորումը։
	1․ Ընդունվել է մասնակի
Նախագծի նախաբանում հղում է կատարվել նաև  «Արտաքին հետախուզական գործունեության և արտաքին հետախուզության ծառայության մասին» օրենքի 12-րդ հոդվածի 1-ին մասի 30-րդ կետին, որի հիման վրա առաջարկվում է ընդունել սույն նախագիծը, իսկ  Հայաստանի Հանրապետության կառավարության 2015 թվականի մարտի 19-ի N 596-Ն որոշման նախաբանը չի խմբագրվում՝ հաշվի առնելով և՛ նախագծի նախաբանում արդեն իսկ կատարված հղումը, և՛ այն, որ սույն որոշման հիմքում ընկած են նաև այլ օրենքներ, որոնք նախաբանում ներառված չեն և կարծում ենք  «Քաղաքաշինության մասին» օրենքին, որպես ոլորտը կարգավորող հիմնական իրավական ակտին զուգահեռ միայն ոլորտային մեկ օրենքին հղում տալը նպատակահարմար չէ։


	2․ Նախագծով նախատեսվող կարգավորումները անհրաժեշտ է վերանայել իրավական որոշակիության սահմանադրական սկզբունքի համատեքստում, քանի որ դրանցից հստակ չի բխում, թե ՀՀ արտաքին հետախուզության ծառայության կողմից օգտագործվող ինչպիսի անշարժ գույքերի մասին է խոսքը, ինչպես նաև՝ արդյոք խոսքը վերաբերում է բացառապես այն գույքերին, որոնց նկատմամբ ծառայության օգտագործման իրավունքն առաջացել է օրենքով սահմանված կարգով կնքված համապատասխան պայմանագրի հիման վրա և ենթակա լինելու դեպքում ստացել է պետական գրանցում, թե նաև այլ իրավական հիմքերով փաստացի օգտագործվող գույքերին։ Նման անորոշությունը կարող է տարբեր մեկնաբանությունների և իրավակիրառական անհամաչափ պրակտիկայի պատճառ դառնալ։
Բացի այդ, Նախագծից պարզ չէ, թե քաղաքաշինական թույլտվություն տրամադրող իրավասու մարմիններն ինչպիսի տեղեկատվական և տեխնիկական հնարավորություններ են ունենալու՝ պարզելու համար, թե որ անշարժ գույքերն են ամրացված կամ օգտագործվում ՀՀ արտաքին հետախուզության ծառայության կողմից։ Նախագծով չի նախատեսվում նաև համապատասխան տեղեկատվության հասանելիության կամ իրավասու մարմինների միջև տեղեկատվության փոխանակման որևէ մեխանիզմ, ինչը գործնականում կարող է անհնարին դարձնել նախատեսվող կարգավորումների պատշաճ կիրառումը։
Միաժամանակ, Նախագծի կարգավորումներից բխում է, որ ՀՀ արտաքին հետախուզության ծառայության բացասական եզրակացության առկայության դեպքում կառուցապատման թույլտվության տրամադրումը ենթակա է մերժման։ Այս առումով առաջարկվում է քննարկման առարկա դարձնել նաև ՀՀ արտաքին հետախուզության ծառայության կողմից բացասական եզրակացության տրամադրման իրավական հիմքերի, չափանիշների և գնահատման չափորոշիչների սահմանման հարցը՝ ապահովելու վարչական մարմնի հայեցողության կանխատեսելիությունը, կամայականության բացառումը և շահագրգիռ անձանց իրավունքների արդյունավետ պաշտպանությունը։
Բացի այդ, Նախագծից հստակ չի բխում նաև մինչև 1000 մետր հեռավորության հաշվարկման կարգը։ Մասնավորապես, պարզ չէ, թե նշված հեռավորությունը պետք է հաշվարկվի անշարժ գույքի արտաքին սահմանագծից, հողամասի սահմաններից, շենքի կամ շինության եզրագծից, կադստրային որևէ կոորդինատից, թե այլ մեկնակետից։ Նման կարգավորման բացակայությունը կարող է առաջացնել տարաբնույթ մեկնաբանություններ և իրավակիրառական խնդիրներ, ինչպես նաև տարբեր վարչական մարմինների կողմից միևնույն իրավահարաբերության նկատմամբ ոչ միասնական մոտեցումների ձևավորման վտանգ։ Այս առումով նպատակահարմար է Նախագծում կամ դրանից բխող կարգավորումներում հստակ սահմանել նշված 1000 մետր հեռավորության հաշվարկման մեթոդաբանությունը։
	Ընդունվել է մասնակի
Նախագծում հստակեցվել է 1000 մետր հեռավորության հաշվարկման կարգը։
Կառավարության սույն  որոշման նախագիծը մշակվել է հիմք ընդունելով 07․05․2026 թվականին «Արտաքին հետախուզական գործունության և արտաքին հետախուզության ծառայության մասին» օրենքի 12֊րդ հոդվածի 1֊ին մասում նոր լրացված 30֊րդ կետը, համաձայն որի՝ Ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և Ծառայության բնականոն գործունեության ապահովման նպատակով Կառավարության սահմանած կարգով և դեպքերում Ծառայությունը համաձայնություն կամ եզրակացություն է ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Միաժամանակ հիմնավորման մեջ նշվել է, որ առաջարկվող կարգավորումը վերաբերելու է միայն Ծառայության՝ հրապարակային (հայտարարված) տարածքներին։ Նախագծում համապատասխան կարգավորումը նախատեսվել է ոչ միայն վերոգրյալի հաշվառմամբ, այլ նաև՝ նկատի ունենալով գործող որոշմամբ արդեն իսկ սահմանված որոշակի առանձնահատկություն նախատեսող նմանաբնույթ կարգավորումները (մասնավորապես՝ 59֊63֊րդ կետերը)։

	3․  Նախագծի 2-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող տասներորդ օրը։
«Նորմատիվ իրավական ակտերի մասին» օրենքի 28-րդ հոդվածի 1-րդ մասի համաձայն՝ «Նորմատիվ իրավական ակտերի մասին» օրենքի 28-րդ հոդվածի դրույթները, որոնց համաձայն՝ Նորմատիվ իրավական ակտի գործողությունը տարածվում է դրա ուժի մեջ մտնելուց հետո գործող հարաբերությունների վրա, եթե այլ բան նախատեսված չէ Սահմանադրությամբ, օրենքով կամ տվյալ նորմատիվ իրավական ակտով:
 Ուստի, ղեկավարվելով ՀՀ Սահմանադրության 73-րդ հոդվածի 1-ին մասի դրույթներով, որոնց համաձայն՝ անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն, ինչպես նաև «Նորմատիվ իրավական ակտերի մասին» օրենքի 28-րդ հոդվածի 2-րդ մասի դրույթներով, որոնց համաձայն՝ Սահմանադրության 73-րդ հոդվածին համապատասխան` անձի իրավական վիճակը վատթարացնող օրենքները և այլ իրավական ակտերը հետադարձ ուժ չունեն, իսկ անձի իրավական վիճակը բարելավող օրենքները և այլ իրավական ակտերը հետադարձ ուժ ունեն, եթե դա նախատեսված է այդ ակտերով, անհրաժեշտ է Նախագծի 2-րդ կետը խմբագրել և այն շարադրել այնպես, որ Նախագծով նախատեսվող կարգավորումները տարածվեն միայն Նախագծի ուժի մեջ մտնելուց հետո ներկայացված հայտերի (դիմումների) վրա, քանի որ հակառակ պարագայում կարող է ստացվել, որ Նախագծի դրույթները տարածվում են նաև գործող հարաբերությունների, մասնավորապես՝ արդեն իսկ ներկայացված, սակայն դեռ համապատասխան ընթացք չստացած հայտերի վրա, ինչը խնդրահարույց է։
	Ընդունվել է

	16․ Ֆինանսների նախարարություն
	31․07․2026

	
	01/11֊4/20848֊2026

	Դիտողություններ և առաջարկություններ չկան
	

	17․ Քաղաքաշինության կոմիտե
	

	
	

	Նախագծի վերաբերյալ կարծիք չի ներկայացվել (կարծիք էր ուղարկվել 07․07․2026թ․֊ին N 123-2026 գրությամբ)
	

	18․ Վարչապետի աշխատակազմ
	02․09․2026

	
	02/12․21/30338֊2026

	Տարածքային զարգացման և շրջակա միջավայրի հարցերի վարչություն

«Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները.
1. Նախագծի 1-ին կետի 1-ին ենթակետի «ա» պարբերությամբ նախատեսվում է սահմանել, որ ՀՀ արտաքին հետախուզության ծառայության կողմից կապի, տեղեկատվական միջոցների անխափան շահագործման, կիբեռպաշտպանության, տեխնիկական հետախուզության միջոցներից պաշտպանության ստանդարտների պահպանության և ՀՀ արտաքին հետախուզության ծառայության բնականոն գործունեությունն ապահովելու նպատակով՝ ՀՀ արտաքին հետախուզության ծառայությանն ամրացված կամ ՀՀ արտաքին հետախուզության ծառայության կողմից օգտագործվող և Երևան քաղաքից դուրս գտնվող անշարժ գույքի, այդ թվում՝ դրանցով ծանրաբեռնված հողամասերի (բացառությամբ այն գույքի, որի վերաբերյալ տեղեկությունները, այդ թվում՝ գույքը ՀՀ արտաքին հետախուզության ծառայությանն ամրացված լինելու կամ վերջինիս կողմից օգտագործվելու մասին տեղեկությունները հանդիսանում են պետական գաղտնիք) հարակից տարածքներում քաղաքաշինական գործունեություն նախատեսող դեպքերում իրավասու մարմինը հայտն ստանալու օրվանից եռօրյա ժամկետում հարցում է ներկայացնում ՀՀ արտաքին հետախուզության ծառայությանը՝ վերջինիս հարակից տարածքում կառուցապատում իրականացնելու վերաբերյալ համաձայնություն կամ եզրակացություն ստանալու համար (հարցմանը կից ներկայացվում են նաև հայտը և դրան կից փաստաթղթերը)։ Սույն կետով հարակից տարածք է համարվում ՀՀ արտաքին հետախուզության ծառայությանն ամրացված կամ վերջինիս կողմից օգտագործվող հողամասի սահմաններից (այդ թվում՝ շենք֊շինություններով ծանրաբեռնված) մինչև 1000 մետր հեռավորության վրա իրականացվող կառուցապատումը։
Այս առումով հայտնում ենք, որ՝
1) Նախագծի հիմնավորումից հետևում է, որ Նախագծի ընդունման հիմք է հանդիսանում «Արտաքին հետախուզական գործունեության և արտաքին հետախուզության ծառայության մասին» օրենքը, որով որևիցե բացառություն նախատեսված չէ, ինչից ելնելով՝ հայտնում ենք, որ լրացուցիչ պարզաբանման կարիք ունի Նախագծով Երևան քաղաքից դուրս գտնվող անշարժ գույքի մասով բացառություն նախատեսելու հանգամանքը:
	«Արտաքին հետախուզական գործունեության և արտաքին հետախուզության ծառայության մասին» օրենքի 12֊րդ հոդվածի 1֊ին մասի 30֊րդ կետի համաձայն՝ Ծառայությունը Կառավարության սահմանած կարգով և դեպքերում է համաձայնություն կամ եզրակացություն ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Օրենքով սահմանված լիազորող նորմի հիման վրա սույն նախագծով Կառավարությունը սահմանում է, թե Ծառայությունը որ դեպքերում է համաձայնություն կամ եզրակացություն ներկայացնում, իսկ սույն որոշման նախագծով սահմանվող դեպքը՝ Երևան  քաղաքից դուրս գտնվելը և ԱՀԾ֊ի հարակից տարածքում քաղաշինական գործունեություն իրականացնելն է։

	2) մի դեպքում հարակից տարածք է դիտարկվում ՀՀ արտաքին հետախուզության ծառայությանն ամրացված կամ ՀՀ արտաքին հետախուզության ծառայության կողմից օգտագործվող և Երևան քաղաքից դուրս գտնվող անշարժ գույքի, այդ թվում՝ դրանցով ծանրաբեռնված հողամասերի հարակից տարածքը, իսկ մյուս դեպքում՝ ՀՀ արտաքին հետախուզության ծառայությանը հարակից տարածքը:
Բացի այդ՝ մի դեպքում նախատեսվում է սահմանել դրույթ հարակից տարածքներում քաղաքաշինական գործունեություն իրականացնելու վերաբերյալ, իսկ մյուս դեպքում՝ հարակից տարածքում կառուցապատում իրականացնելու վերաբերյալ:
Վերոգրյալ դիտարկման համատեքստում՝ առաջարկում ենք քննարկել Նախագծի 1-ին կետի 1-ին ենթակետի «ա» պարբերության վերանայման հարցը՝ կիրառելով միօրինակ ձևակերպումներ:
	Ընդունվել է

	3) ՀՀ արտաքին հետախուզության ծառայության կողմից կառուցապատում իրականացնելու վերաբերյալ համաձայնություն կամ եզրակացություն ստանալու վերաբերյալ դրույթը լրացուցիչ վերանայման կարիք ունի՝ նկատի ունենալով, որ «Արտաքին հետախուզական գործունեության և արտաքին հետախուզության ծառայության մասին» օրենքի 12-րդ հոդվածի 30-րդ մասով սահմանված է առավել ընդարձակ շրջանակ, մասնավորապես՝ ՀՀ արտաքին հետախուզության ծառայության կողմից քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ համաձայնություն կամ եզրակացություն  ներկայացնելու վերաբերյալ կարգավորում և արդյունքում՝ լրացուցիչ պարզաբանման կարիք ունի Նախագծով սահմանափակ ձևակերպում առաջարկելու և որպես օրինակ՝ ՀՀ արտաքին հետախուզության ծառայության կողմից քանդման թույլտվության վերաբերյալ համաձայնություն կամ եզրակացություն  ներկայացնելու առնչությամբ կարգավորում չներառելու հարցը:
	Ընդունվել է
62․1 կետում «կառուցապատում» ձևակերպումը փոխարինվել է «քաղաքաշինական գործունեություն» ձևակերպմամբ

	4) հարակից տարածքը կառուցապատում դիտարկելու վերաբերյալ դրույթը լրացուցիչ վերանայման կարիք ունի:
	Ընդունվել է

	2. Նախագծի 1-ին կետի 1-ին ենթակետի «բ» պարբերությամբ նախատեսվում է ՀՀ կառավարության 2015 թվականի մարտի 19-ի N 596-Ն որոշման N 1 հավելվածի 63-րդ կետը լրացնել նոր՝ 4.1 ենթակետով, մինչդեռ, հարկ է նկատի ունենալ, որ 4.1 ենթակետը շարահյուսորեն չի բխում 63-րդ կետից:
	Ընդունվել է


	3. Նախագծին կից ներկայացված հիմնավորման մեջ կապը ռազմավարական փաստաթղթերի հետ կետը վերանայման անհրաժեշտություն ունի՝ հաշվի առնելով Վարչապետի 2021 թվականի նոյեմբերի 26-ի N 02/16.10/40655-2021 հանձնարարականի պահանջները, համաձայն որի՝ Վարչապետի աշխատակազմ իրավական ակտերի նախագծեր ներկայացնելիս հիմնավորման մեջ կապը ռազմավարական փաստաթղթերի հետ պետք է լինի հստակ նկարագրված և հիմնավորված՝ բացառելով ընդհանրական հղումները (միայն փաստաթղթի վերնագրին, բաժնին, մասին կամ կետին հղում կատարելը բավարար չէ)։

	Ընդունվել է

	[bookmark: _GoBack_Copy_1]4. Նախագծին կից ներկայացված ամփոփաթերթում կիրառվող «մարզպետարան» ձևակերպումները լրացուցիչ վերանայման անհրաժեշտություն ունեն՝ նկատի ունենալով «Տարածքային կառավարման մասին» օրենքով սահմանված ձևակերպումները։
	Ընդունվել է

	Պետաիրավական վարչություն
[bookmark: _GoBack_Copy_2]Նախագծի 1-ին կետի 1-ին ենթակետի «ա» պարբերությամբ առաջարկվում է սահմանել, որ ՀՀ արտաքին հետախուզության ծառայությանն ամրացված կամ ՀՀ արտաքին հետախուզության ծառայության կողմից օգտագործվող և Երևան քաղաքից դուրս գտնվող անշարժ գույքի, այդ թվում՝ դրանցով ծանրաբեռնված հողամասերի (բացառությամբ այն գույքի, որի վերաբերյալ տեղեկությունները, այդ թվում՝ գույքը ՀՀ արտաքին հետախուզության ծառայությանն ամրացված լինելու կամ վերջինիս կողմից օգտագործվելու մասին տեղեկությունները հանդիսանում են պետական գաղտնիք) հարակից տարածքներում քաղաքաշինական գործունեություն նախատեսող դեպքերում իրավասու մարմինը հայտն ստանալու օրվանից եռօրյա ժամկետում հարցում է ներկայացնում ՀՀ արտաքին հետախուզության ծառայությանը՝ վերջինիս հարակից տարածքում կառուցապատում իրականացնելու վերաբերյալ համաձայնություն կամ եզրակացություն ստանալու համար (հարցմանը կից ներկայացվում են նաև հայտը և դրան կից փաստաթղթերը)։ Նշվածի առնչությամբ հարկ է նկատել, որ նախագծով մասնավորեցվել է, որ նշված կարգավորումը տարածվում է միայն Երևան քաղաքից դուրս գտնվող անշարժ գույքի վրա: Մինչդեռ, հաշվի առնելով, որ կարգավորումն առավելապես հետապնդում է անվտանգային նպատակներ, պարզ չէ՝ ինչով է պայմանավորված այն միայն Երևան քաղաքից դուրս գտնվող անշարժ գույքի շրջանակով սահմանափակելը:

	Ընդունվել է ի գիտություն
«Արտաքին հետախուզական գործունեության և արտաքին հետախուզության ծառայության մասին» օրենքի 12֊րդ հոդվածի 1֊ին մասի 30֊րդ կետի համաձայն՝ Ծառայությունը Կառավարության սահմանած կարգով և դեպքերում է համաձայնություն կամ եզրակացություն ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Օրենքով սահմանված լիազորող նորմի հիման վրա սույն նախագծով Կառավարությունը սահմանում է, թե Ծառայությունը որ դեպքերում է համաձայնություն կամ եզրակացություն ներկայացնում, իսկ սույն որոշման նախագծով սահմանվող դեպքը՝ Երևան  քաղաքից դուրս գտնվելը և ԱՀԾ֊ի հարակից տարածքում քաղաշինական գործունեություն իրականացնելն է։

	1. Իրավաբանական վարչություն
    1․«Արտաքին հետախուզական գործունեության և արտաքին հետախուզության ծառայության մասին» օրենքի 12-րդ հոդվածի 1-ին մասի 30-րդ կետի համաձայն՝ Ծառայությունը համապատասխան դեպքերում  Ծառայությանն ամրացված կամ Ծառայության կողմից օգտագործվող անշարժ գույքի  հարակից տարածքներում քաղաքաշինական գործունեություն իրականացնելու վերաբերյալ  համաձայնություն կամ եզրակացություն է ներկայացնում, մինչդեռ նախագծի 1-ին կետի 1-ին ենթակետի «ա» կետով բացառություն է սահմանվում Երևան քաղաքում գտնվող անշարժ գույքի համար, ինչը, գտնում ենք, լրացուցիչ հիմնավորման կարիք ունի:
	Ընդունվել է ի գիտություն
«Արտաքին հետախուզական գործունեության և արտաքին հետախուզության ծառայության մասին» օրենքի 12֊րդ հոդվածի 1֊ին մասի 30֊րդ կետի համաձայն՝ Ծառայությունը Կառավարության սահմանած կարգով և դեպքերում է համաձայնություն կամ եզրակացություն ներկայացնում Ծառայությանն ամրացված կամ Ծառայության կողմից օգտագործվող անշարժ գույքի (այդ թվում՝ դրանցով ծանրաբեռնված հողամասերի) հարակից տարածքներում քաղաքաշինական գործունեություն իրականացնելու (այդ թվում՝ կառուցապատման թույլտվության տրամադրումը մերժելու) վերաբերյալ։ Օրենքով սահմանված լիազորող նորմի հիման վրա սույն նախագծով Կառավարությունը սահմանում է, թե Ծառայությունը որ դեպքերում է համաձայնություն կամ եզրակացություն ներկայացնում, իսկ սույն որոշման նախագծով սահմանվող դեպքը՝ Երևան  քաղաքից դուրս գտնվելը և ԱՀԾ֊ի հարակից տարածքում քաղաշինական գործունեություն իրականացնելն է։

	2. Նախագծի 1-ին կետի 1-ին ենթակետի «ա» կետի համաձայն՝ ՀՀ արտաքին հետախուզության ծառայությանն ամրացված կամ դրա կողմից օգտագործվող անշարժ գույքի հարակից տարածքներում, որոնք նախագծի իմաստով մինչև 1000 մետր հեռավորության վրա գտնվող տարածքներն են, քաղաքաշինական գործունեություն նախատեսող դեպքերում իրավասու մարմինը հարցում է ներկայացնում ՀՀ արտաքին հետախուզության ծառայությանը, մինչդեռ պարզ չէ, թե իրավասու մարմինն ինչպես պետք է տեղեկացված լինի նշված հանգամանքների մասին։
	Ընդունվել է ի գիտություն
Սույն որոշման իմաստով իրավասու մարմին է հանդիսանում համայնքի ղեկավարը, իսկ «Տեղական ինքնակառավարման մասին» օրենքի 42֊րդ հոդվածի համաձայն՝ համայնքի ղեկավարի լիազորությունները քաղաքաշինության բնագավառում, ի թիվս այլնի ներառում են նաև քաղաքաշինական ծրագրային փաստաթղթերի կազմումը և դրանք ավագանու հաստատամանը ներկայացնելը, ընթացիկ քաղաքաշինական քարտեզը, կադաստրը վարելը և այլն։ Միաժամանակ, սույն որոշման համաձայն՝ կառուցապատման նպատակով քաղաքաշինական գործունեությունն իրականացվում է համայնքի գլխավոր հատակագծով և գոտևորման նախագծով սահմանված հողի նպատակային ու գործառնական նշանակությանը, կառուցապատման (ծավալատարածական) չափորոշիչներին, սույն կարգի, Հայաստանի Հանրապետության օրենսդրության ու նորմատիվատեխնիկական փաստաթղթերի պահանջներին համապատասխան։
Այլ կերպ ասած, իրավասու մարմնի կողմից նշված հանգամանքների մասին տեղեկացված լինելու պարտավորությունը և ըստ այդմ հայտը մերժելու կամ թույլտվություն տրամադրելու գործառույթը բխում է օրենքով սահմանված լիազորությունների շրջանակից, հակառակ դեպքում պարզ չէ, թե ինչու պետք է հայտը իրավասու մարմնին ներկայացվեր։

	19. Տարածքային զարգացման և շրջակա միջավայրի նախարարական կոմիտե
	28․09․2026

	
	ԿԱ/278֊2026

	Որոշվեց տալ դրական դիրքորոշում՝ պայմանով, որ նախքան ՀՀ կառավարության նիստի օրակարգում ներառելը, նախագիծը կլրամշակվի՝ հստակ մատնանշելով, որ նախագծով նախատեսվող կարգավորումները վերաբերելի կլինեն միայն Արտաքին հետախուզության ծառայության գլխամասային շենքին։
	Ընդունվել է
Նախագիծը լրամշակվել է

	20. Տարածքային զարգացման և շրջակա միջավայրի նախարարական կոմիտե
	13․10․2026

	
	ԿԱ/287֊2026


	Որոշվեց տալ դրական դիրքորոշում՝ պայմանով, որ նախքան ՀՀ կառավարության նիստի օրակարգում ներառելը, նախագծի վերջնական տարբերակն աշխատանքային կարգով կհամաձայնեցվի Քաղաքաշինության կոմիտեի և Վարչապետի աշխատակազմի իրավաբանական վարչության հետ։
	Ընդունվել է
Նախագծի վերջնական տարբերակն աշխատանքային կարգով համաձայնեցվել է Քաղաքաշինության կոմիտեի և Վարչապետի աշխատակազմի իրավաբանական վարչության հետ:



